JKW-KABUM-02-KHA-002-050-wylie
@#/_/rgyal kun ye shes gcig bsdus mkhyen pa'i gter/_/'jam dpal bshes gnyen chos rgyal khri srong zhabs/_/gang de'i sku gsung thugs yon phrin las kyi/_/rnam 'phrul du mar snang la gsol ba 'debs/_/'ja' lus 'chi med sku brnyes bI ma la/_/rje btsun grags pa ras chung rdo rje grags/_/nags kyi rin chen btson 'grus bzang po sogs/_/ngo mtshar sprul pa'i phreng bar gsol ba 'debs/_/kun mkhyen chos kyi rgyal po klong chen pa/_/mkhyen brtse'i dbang phyug nam mkha'i mtshan can sogs/_/gang 'dul sgyu 'phrul drwa ba'i rol pa yis/_/ris med bstan pa spel la gsol ba 'debs/_/deng 'dir mkhas grub dam pa'i rigs su 'khrungs/_/mkhyen rab mtha' yas nges 'byung byang sems 'byongs/_/tshul khrims dag cing gsan bsam sgom gsum rdzogs/_/kun gyi dam par bsngags la gsol ba 'debs/_/bla ma lhag pa'i lha yis rjes su bzung /_/'khor lo gsum gyi phrin las rmad du byung /_/'jam pa'i dbyangs dngos mkhyen brtse'i dbang po yi/_/rnam thar dran bzhin snying nas gsol ba 'debs/_/gsang gsum mi shigs rdo rje'i chos su brtan/_/zab rgyas chos 'khor rgyun chad med par bskor/_/phan bde'i legs mdzad nam mkha'i mtha' khyab pas/_/bstan 'gro'i dge mtshan rgyas par mdzad du gsol/_/nam zhig mgon khyod byang chub shing drung du/_/mngon par rdzogs sangs rgyas pa'i tshul bstan tshe/_/bdag sogs 'khor gyi thog mar skyes nas kyang /_/don gnyis lhun gyis grub pa'i bkra shis shog__/ces pa'ang rang ngos nas da lta ba'i spyod pa mngon gyur phal cher kyang brjed nges kyi dran pa'i mthu chung na/_lkog gyur gyi skye phreng shes pa'i re ba ma mchis mod/_zab gter gyi lung dang dam pa rnams kyi rjes su gnang ba bzhin bla ma dge ba'i bshes gnyen kun dga' rgya mtshos nan du bskul ba ltar bya bral ba 'jam dbyangs mkhyen brtse'i dbang po rang nyid kyis lhag bsam dag pa'i sems kyis smras pa dge legs su gyur cig___/mang+galaM//___//dge'o/_/
Debug data: